smcproject/ml-wiki-sentences huggingface dataset:
വാഹിദ് ഹാസിമിന്റെ പേര് അദ്ദേഹത്തിന്റെ പിതാവിന്റെ പേരിൽ നിന്നാണ് ഉൾഭവിച്ചത്: പ്രശസ്ത ഇസ്ലാമിക പുരോഹിതനും നഹ്‌ദലത്തുൽ ഉലമ സംഘടനയുടെ സ്ഥാപകനുമായ ഹാസിം അസ്യാരിയുടെ പേരിൽ നിന്നും.
പാചകരീതി ജാവനീസ് പാചകരീതിയുടെ ഉദാഹരണം.
ഘടികാരദിശയിൽ: വറുത്ത തേമ്പെ, മിലിഞ്ചോ പടക്കങ്ങൾ, തേക്കിന്റെ ഇലയിൽ പൊതിഞ്ഞ ചോറിനൊപ്പം ഗുഡെഗ്, പച്ചമുളക് സാമ്പൽ, നാരങ്ങ അരിഞ്ഞത്.
ടുംപെങ് , അഗ്നിപർവ്വതത്തെ പ്രതീകപ്പെടുത്തുന്ന ഒരു ജാവനീസ് അരി വിഭവം.
ജാവനീസ് പാചകരീതിയും സംസ്കാരവും ദ്വീപിലെ പ്രധാന ഭക്ഷണമായ അരി യ്ക്ക് ഏറ്റവും മുഖ്യമായ സ്ഥാനം കൊടുക്കുന്നു.
ഒരാൾ ഇതുവരെ ചോറ് കഴിച്ചിട്ടില്ലെങ്കിൽ ഭക്ഷണം കഴിക്കരുതെന്ന് ആണ് ജാവനീസ് ജനതയുടെ ഒരു ആചാരം.
ബ്രെഡ് കഴിക്കുന്ന വിദേശികളും (യൂറോപ്യന്മാർ) മറ്റ് ദ്വീപുകളിൽ താമസിക്കുന്നവരും സാഗോ കഴിക്കുന്നവരുമായി (ഉദാഹരണത്തിന് മൊളൂക്കക്കാർ ) ജാവനീസ് അവരെ വേർതിരിക്കുന്നത് അരി കഴിക്കാത്തവർ എന്നാണ്.
അരി വികസനത്തിന്റെയും സമൃദ്ധിയുടെയും പ്രതീകമാണ്, അതേസമയം മരച്ചീനിയും കിഴങ്ങുവർഗ്ഗവും ദാരിദ്ര്യവുമായി ബന്ധപ്പെട്ടിരിക്കുന്നു.
ജാവനീസ് പാചകരീതി ഓരോ പ്രദേശങ്ങൾക്കനുസരിച്ച് വളരെ വ്യത്യസ്തമാണ്.
കിഴക്കൻ ജാവനീസ് പാചകരീതിയിൽ കൂടുതൽ ഉപ്പിട്ടതും എരിവ് ഉള്ളതുമായ ഭക്ഷണങ്ങൾക്കാണ് മുൻഗണന നൽകുന്നത്.
മധ്യ ജാവനീസ് പ്രദേശത്തുള്ളവർ കൂടുതലും മധുരമുള്ള ഭക്ഷണങ്ങളാണ് ഇഷ്ടപ്പെടുന്നത്.
ജാവനീസ് പാചകരീതിയിലെ ഒരു പ്രശസ്തമായ ഭക്ഷണമായ റുജാക് സിംഗൂർ , (മാരിനേറ്റ് ചെയ്ത പശുവിന്റെ ചുണ്ടുകളും മൂക്കും), പച്ചക്കറികൾ, ചെമ്മീൻ, കൊഞ്ച്, എന്നിവയോടൊപ്പം മുളകരച്ച സമ്മന്തി, നിലക്കടല സോസ് എന്നിവയ്ക്കൊപ്പം വിളമ്പുന്നു.
കിഴക്കൻ ജാവയിലെ [[സുരബായ]] യുടെ പരമ്പരാഗത ഭക്ഷണമായി റുജാക് സിങ്ഗുർ കണക്കാക്കപ്പെടുന്നു.
ഇളം ചക്കപഴം ( നങ്ക), പനഞ്ചക്കര യും തേങ്ങാപ്പാലും ചേർത്ത് മണിക്കൂറുകളോളം തിളപ്പിച്ച് ഉണ്ടാക്കുന്ന ഗുഡെഗ് , യോഗ്യകാർത്ത , സെൻട്രൽ ജാവ എന്നിവിടങ്ങളിൽ നിന്നുള്ള ഒരു പരമ്പരാഗത ഭക്ഷണ വിഭവം ആണ്.
ജാവനീസ് വംശജരുടെ സാലഡ് വിഭവമാണ് റുജാക്ക്.
കഷണങ്ങളാക്കിയ പഴങ്ങളും പച്ചക്കറികളും ചേർത്ത് മസാലകൾ നിറഞ്ഞ പാം ഷുഗർ ഡ്രെസ്സിംഗിനൊപ്പം വിളമ്പുന്ന സാലഡാണ് റുജാക്.
പൊടിച്ച മുളക്, ഈന്തപ്പഴം പഞ്ചസാര, നിലക്കടല എന്നിവയിൽ നിന്ന് ഉണ്ടാക്കുന്ന മധുരവും ചൂടും മസാലയും ഉള്ള ഡ്രസ്സിംഗ് കാരണം ഇത് പലപ്പോഴും എരിവും മസാലയും ഉള്ള ഫ്രൂട്ട് സാലഡ് എന്ന് വിശേഷിപ്പിക്കപ്പെടുന്നു.
അസംസ്കൃതവും ചെറുതായി വേവിച്ചതും ബ്ലാഞ്ച് ചെയ്തതോ ആവിയിൽ വേവിച്ചതോ ആയ പച്ചക്കറികൾ, പുഴുങ്ങിയ മുട്ടകൾ, വേവിച്ച ഉരുളക്കിഴങ്ങ്, വറുത്ത ടോഫു, ടെമ്പെ, ലോണ്ടോംഗ് (വാഴയിലയിൽ പൊതിഞ്ഞ അരി) എന്നിവയുടെ സാലഡാണ് ഗാഡോ-ഗാഡോ.
ജാവനീസ് പാചകരീതിയിലെ ഒരു സാധാരണ ചേരുവയാണ് പെസെൽ എന്നറിയപ്പെടുന്ന മുളക് കൊണ്ടുള്ള ഒരു തരം പീനട്ട് സോസ്.
വിവിധ തരം റുജാക്ക് , ഗാഡോ-ഗാഡോ എന്നിവയിൽ ഇത് ഉപയോഗിക്കുന്നു.
അരിയും ചെമ്മീനും മുട്ടയും പച്ചക്കറികളും ചേർത്ത് ഉണ്ടാക്കുന്ന നാസി പെസൽ (പെസൽ റൈസ്) ഉണ്ടാക്കാൻ പെസൽ ഒറ്റ സോസ് ആയും ഉപയോഗിക്കാം.
അരി മഞ്ഞളും ചേർത്ത് പാചകം ചെയ്ത മഞ്ഞനിറമുള്ള കോണാകൃതിയിലുള്ള അഗ്നിപർവ്വതത്തിന്റെ രൂപത്തിൽ വിളമ്പുന്ന ഒരു അരി വിഭവം ആണ് ടുമ്പെംഗ് .
ജാവയിലെ ചടങ്ങുകളുടെ ഒരു പ്രധാന ഭാഗമാണിത്.
ജന്മദിനം, വീട് മാറൽ, അല്ലെങ്കിൽ മറ്റ് ചടങ്ങുകൾ എന്നിവ പോലുള്ള മുഖ്യമായ പരിപാടികളിൽ തുംപെംഗ് വിളമ്പും.
പരമ്പരാഗതമായി, മുളയിൽ നിന്ന് ഉണ്ടാക്കിയ ബെസെക് എന്ന് പേരുള്ള വൃത്താകൃതിയിലുള്ള പ്ലേറ്റിൽ വറുത്ത ചിക്കൻ, വേവിച്ച മുട്ട, പച്ചക്കറികൾ, ആട്ടിൻ മാംസം എന്നിവയ്‌ക്കൊപ്പം തുംപെങ്ങ് വിളമ്പുന്നു .
ജാവയിലെ ഒരു ശ്രദ്ധേയമായ ഭക്ഷണമാണ് ടെമ്പെ, സോയാ ബീൻ പൂപ്പൽ ഉപയോഗിച്ച് പുളിപ്പിച്ച മാംസത്തിന് പകരമായിട്ടാണിത് പാകം ചെയ്യുന്നത്.
ജാവയിലെ പ്രോട്ടീന്റെ പ്രധാന സ്രോതസ്സാണ് ഇത്, സസ്യാഹാരികൾക്ക് മികച്ച മാംസത്തിന് പകരക്കാരനായി ലോകത്ത് ഇത് പ്രചാരത്തിലുണ്ട്.
ഇതും കാണുക ദേവി ശ്രീ ന്യായ് റോറോ കിഡുൽ ജാവനീസ് ക്ഷത്രിയൻ ജാവനൈസേഷൻ ജാവനീസ് ആളുകളുടെ പട്ടിക സിംഗപ്പൂരിലെ ജാവനീസ് ജാവനീസ് സുരിനാമീസ് കൂടുതൽ വായനയ്ക്ക് കോയഞ്ചരനിൻഗ്രാട്ട് .
ജാവനീസ് സംസ്കാരം.
സിംഗപ്പൂർ: ഓക്സ്ഫോർഡ് യൂണിവേഴ്സിറ്റി പ്രസ്സ്.
ജാസ് ഇംഗ്ലീഷ് വിലാസം https://ml.wikipedia.org/wiki/Jazz "Livery Stable Blues" The Original Dixieland Jass Band 's 1917 recording of " Livery Stable Blues " was the first released jazz recording. "Song From A Cotton Field" This 1920s classic jazz song by Bessie Brown has a clear blues influence. "Take The 'A' Train" This 1941 sample of Duke Ellington 's signature tune is an example of the swing style. "
Yardbird Suite" Excerpt from a saxophone solo by Charlie Parker . The fast, complex rhythms and substitute chords of bebop exhibited were of pivotal importance to the formation of Jazz music. "
P.C." This hard blues by John Coltrane is an example of hard bop , a post-bebop style which is informed by gospel music , blues and work songs . "
Birds of Fire" This 1973 piece by the Mahavishnu Orchestra merges jazz improvisation and rock instrumentation into jazz fusion "The Jazzstep" This 2000 track by Courtney Pine shows how electronica and hip hop influences can be incorporated into modern jazz.
ഈ പ്രമാണങ്ങൾ കേൾക്കാൻ കഴിയുന്നില്ലേ?
Double bassist Reggie Workman , tenor saxophone player Pharoah Sanders , and drummer Idris Muhammad performing in 1978
ആഫ്രിക്കൻ അമേരിക്കൻ ജനതയിൽ നിന്നും 20ആം നൂറ്റാണ്ടിന്റെ തുടക്കത്തിൽ ഉത്ഭവിച്ച സംഗീത രൂപമാണ് ജാസ് എന്നുപറയുന്നു.
പടിഞ്ഞാറൻ ആഫ്രിക്കയുടെ തനിമയുള്ള ' ബ്ലൂ നോട്ട് ', മനോധർമം , താളങ്ങൾ മുതലായവയിൽ നിന്നും ഇതിനു ആഫ്രിക്കയുമായി ബന്ധമുണ്ടെന്ന് പറയുന്നു.
എന്നാൽ ഇതിനു ആഫ്രിക്കയുമായി യാതൊരു ബന്ധവും ഇല്ല എന്നും 'അമേരിക്ക ഇല്ലെങ്കിൽ ജാസും ഇല്ല' എന്ന മുദ്രാവാക്യവും ഉണ്ട്
അന്നുമുതൻ ഇന്നുവരെ 19,20 നൂറ്റാണ്ടുകളിൽ ഉണ്ടായിരുന്ന അമേരിക്കൻ പോപ്പുലർ സംഗീതം ഉള്പ്പെടുതിക്കുണ്ടുള്ളതാണ് ജാസ് എന്ന് അറിയപ്പെടുന്നു.
പടിഞ്ഞാറൻ അമേരിക്കയിൽ നിന്നുമാണ് 1915ൽ ജാസ് എന്ന വാക്കുണ്ടായത് എന്നും പറയുന്നു.
ജാസിൽ പിന്നീട് പല വിധത്തിലുള്ള ഭാഗങ്ങൾ ഉരുത്തിരിഞ്ഞു.
അവ 1910 മുതലുള്ള 'നു ഓർളിയൻസ് ജാസ്', 1930 മുതൽ സ്വിംഗ് എന്ന രീതി, 1940 മുതൽ ' ബീ പോപ്‌ ', 1950 1960 കളിലേ ' ജാസ് ഫുഷൻ ', ' ആഫ്രോ ക്യൂബൻ ജാസ് ', ' ബ്രസീലിയൻ ജാസ് ', ' ഫ്രീ ജാസ് ', ' ആസിഡ് ജാസ് ', ഫങ്ക് , ' ഹിപ് ഹോപ്‌ ' എന്നിവയാണ്.
ഇത് പിന്നീട് ലോകമെന്പാടും പരന്നപ്പോൾ അതതു രാജ്യങ്ങള്മായി ബന്ധ പ്പെട്ട പല രൂപങ്ങളും കാണപ്പെട്ടു
ജാസ് എന്ന സംഗീതം നിർവചിക്കുവാൻ ബുധിമുട്ടാനെന്നാണ് പൊതുവേ പറയുന്നത്.
ജോആക്കിം ബെരിന്ദ് ൻറെ നിർവചനത്തിൽ അമേരിക്കയിലെ കറുത്ത വർഗക്കാരുടെ സംഗീതം യൂറോപ്പ്യൻ സംഗീതമായുള്ള ഉരസ്സലിൽ അല്ലെങ്ങിൽ ഒത്തുചേരലിൽ നിന്നുമാണ് ജാസ് ഉടലെടുത്തതെന്നാണ് പറയുന്നത്.
ട്രെവിസ് ജാക്ക്സൺ ഇതിനെ നിർവചിട്ടുള്ളത് ഇങ്ങനെയാണ്‌: താളൽമകമായി ആടുന്ന(സ്വിംഗ്)തും, മനോധർമം ഉള്ളതും, കൂട്ടമായി വായിക്കുവാൻ പറ്റുന്നതും, വായ്‌പ്പാട്ട് മെച്ചപ്പെടുത്തുവാൻ പറ്റുന്നതും, മറ്റു സംഗീതരീതികളോട് തുറന്ന മനസ്സുള്ളതുമായ ഒരു സംഗീതരൂപമാണ് ജാസ്.
എന്നാൽ ഇതിൽ തർക്കമില്ലാത്ത കാര്യമായി അന്ഗീകരിക്കുന്നത് മനോധർമം ചെയ്യുവാൻ സാധിക്കുന്ന സംഗീത രൂപമായിട്ടാണ്.
ബ്ലൂസ് പോലെ എടുത്തെടുത് ആലാപനം‌ ചെയ്യുവാൻ സാധിക്കുന്നത് ജാസിലാണ്.
1890 മുതൽ 1910 വരെയുള്ള ' റാഗ് ടൈം ' കാലയളവിൽ അടിമത്തം നിര്തലാക്കിയെങ്കിലും പല കറുത്ത വർഗക്കാർക്കും ജോലി കിട്ടുവാൻ ബുദ്ധിമുട്ടായി വന്നു.
ആ സമയം അവർക്ക് കൂടുതലും അവസരം കിട്ടിയത് അമേരിക്കയുടെ 'എന്റർടൈംമെന്റ്' ലോകത്തായിരുന്നു.
ബാറുകളിലും മറ്റും തുടങ്ങിയ ജാസ് സംഗീതം പിന്നീട് കോമേര്ഷ്യൽ ലോകത്തേക്ക് വന്നു.
പിന്നീട് 'നു ഓർളിയൻസ് ജാസും', 1920 മുതൽ 1930 വരെ ' ജാസ് ഏജും ' അതിനുശേഷം ' സ്വിംഗ് ജാസും ' 1940 1950 കളിൽ 'ബി പോപ്‌', ' കൂൾ ജാസ് ', ' ഹാര്ഡ് പോപ്‌ ', ' മോഡൽ ജാസ് ', ' ഫ്രീ ജാസ് ' എന്നിവയും രൂപപ്പെട്ടു.
1960 കളിൽ ' ലാറ്റിൻ ജാസ്' ,'പോസ്റ്റ്‌ ബോപ്', ' സോൾ ജാസ് ',' ജാസ് ഫുഷൻ ', ' ജാസ് ഫങ്ക് ', എന്നിവയും 1980 മുതൽ 2010 വരെ രൂപപ്പെട്ടിട്ടുള്ളത് ' സ്മൂത്ത്‌ ജാസ് ', ' ആസിഡ് ജാസ് ', ' ന്യൂ ജാസ് ', ' പങ്ക് ജാസ് ', ' ജാസ് കോർ ', ' മോഡേൺ ക്രീയെടീവ് ' എന്നിവയാണ്.
ജാസിൽ വായിക്കുന്ന പ്രധാന ഉപകരണങ്ങൾ ഡ്രംസ് , പിയാനോ , ഗിറ്റാർ , ബേസ് ഗിറ്റാർ , ഡബിൾ ബേസ് , ട്രപറ്റ് , സാക്സഫോൺ ,തുടങ്ങിയവയും പലതരം വിൻഡ് ഇൻസ്ട്രമെന്റ്സ്ഉം ആണ് .
ചില പ്രധാന ജാസ് സന്ഗീതക്ജർ രജി വാർക്മാൻ, സ്കോട്ട് ജോപ്ലിൻ, ലുയി ആം സ്രോന്ഗ്, ഡുക് എല്ലിംഗ്ടോൻ, മൈൽസ് ഡേവിസ്, ജാകോ പസ്തോറിഅസ, ജോണ് മക്ലോഫ്ലിന്ൻ, കെന്നി ജീ, എന്നിവരാണ്.
1987 ൽ അമേരിക്കൻ ഹൌസ് ഓഫ് റപ്രസൻടെടീവേസ്ഉം, സെനറ്റും ഇപ്രകാരം പാസാക്കി: "..ജാസിനെ അമേരിക്കയുടെ അപൂർവവും മൂല്യവുമുള്ള നിധിയായി ഇതോടെ പ്രക്യാപിക്കുന്നു. ഇത് നിലനിർത്താനും, മനസ്സിലാക്കാനും, പ്രചരിപ്പിക്കുവാനും നാം നമ്മുടെ പ്രത്യേക ശ്രദ്ധയും (attention ), പിൻതാങ്ങലും (support), സ്രോതസ്സുകളും(resources) ഉപയോഗപ്പെടുത്തണം.."
ജാസ്പർ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Jasper_National_Park
ജാസ്പർ ദേശീയോദ്യാനം കനേഡിയൻ റോക്കിയിലെ ഏറ്റവും വലിയ ദേശീയോദ്യാനമാണ്.
11,000 ചതുരശ്ര കിലോമീറ്റർ (4,200 ചതുരശ്ര മൈൽ) പ്രദേശത്തായി ഇതു വ്യാപിച്ചുകിടക്കുന്നു.
ബാൻഫ് ദേശീയോദ്യാനത്തിനു വടക്കു ഭാഗത്തായും എഡ്മണ്ടൺ നഗരത്തിനു പടിഞ്ഞാറായും ആൽബെർട്ട പ്രവിശ്യയിലാണ് ഇതു സ്ഥിതിചെയ്യുന്നത്.
കൊളംബിയ ഐസ്ഫീൽഡിലെ ഹിമാനികൾ , ചൂട് നീരുറവകൾ , തടാകങ്ങൾ , വെള്ളച്ചാട്ടങ്ങൾ , പർവതങ്ങൾ എന്നിവ  ഈ ദേശീയോദ്യാനത്തിൽ ഉൾപ്പെടുന്നു.
നോർത്ത്‍വെസ്റ്റ് കമ്പനിക്കായി ഈ മേഖലയിൽ വാണിജ്യതാവളം പ്രവർത്തിപ്പിച്ചിരുന്ന ജാസ്പർ ഹവ്സിന്റെ പേരാണ് ഈ ദേശീയോദ്യാനത്തിനു ലഭിച്ചത്.
അതിനുമുമ്പ് ഇത്  ഫിറ്റ്ഹഗ് എന്നറിയപ്പെട്ടിരുന്നു.
1907 സെപ്തംബർ 14 ന് ജാസ്പർ ഫോറസ്റ്റ് പാർക്കായി ഇതു സ്ഥാപിതമാകുകയും  നാഷണൽ പാർക്ക് ആക്റ്റ് നടപ്പാക്കിയതോടെ 1930 ൽ ഇതിനു ദേശീയോദ്യാന പദവി ലഭിക്കുകയും ചെയ്തു.
2014-ലെ ഒരു കണക്കിൽ ജാസ്പെർ ദേശീയോദ്യാനത്തിൽ 2,154,711 സന്ദർശകരുണ്ടായിരുന്നു.
വന്യജീവി സമ്പത്ത്
ദേശീയോദ്യാനത്തിൽ കാണപ്പെടുന്ന സസ്തനി വർഗ്ഗങ്ങളിൽ എൽക് , കാരിബോ, മൂസ്, മ്യൂൾ ഡീയർ , വൈറ്റ്-ടെയിൽഡ് ഡീർ , മുള്ളൻപന്നി , ലിൻക്സ് , ബീവർ , രണ്ടിനം കുറുക്കുൻ, മാർട്ടെൻ, നീർനായ് , മിങ്ക്, പിക, തവിട്ടു കരടി, കയോട്ടി , മലയാട്, ബിഗ് ഹോൺ ഷീപ്പ് , കരിങ്കരടി, ചെന്നായ , ഹോറി മാർമട്ട്, പൂമ , വോൾവറൈൻ എന്നിവ ഉൾപ്പെടുന്നു.
ദേശീയോദ്യാനത്തിൽനിന്ന് ഉത്ഭവിക്കുന്ന പ്രധാന നദീവ്യവസ്ഥകളിൽ അത്തബാസ്ക, സ്മോക്കി നദികൾ (ആർക്കിക് സമുദ്ര തടത്തിന്റെ ഒരു ഭാഗം) ഉൾപ്പെടുന്നു.
എഡിത് കാവെൽ കൊടുമുടി, പിരിമിഡ് തടാകം, പിരമിഡ് പർവ്വതം, മാലിഗ്നെ തടാകം, മെഡിസിൻ തടാകം, ടോൺക്വിൻ താഴ്വര എന്നിവയാണ് ഇവിടുത്തെ പ്രധാന ആകർഷണങ്ങൾ.
അവലംബം ↑ {{ cite report }} :  CS1 maint: date format ( link )
ജാസ്പർവെയർ ഇംഗ്ലീഷ് വിലാസം https://ml.wikipedia.org/wiki/Jasperware Jasperware vase and cover, Wedgwood , about 1790, in the classic colours of white on "Wedgwood Blue".
The design incorporates sprig casts of the muses supplied by John Flaxman senior.
1770 കളിൽ ജോഷിയ വെഡ്ജ്വുഡ് ആദ്യമായി വികസിപ്പിച്ചെടുത്ത ഒരു തരം മൺപാത്രമാണ് ജാസ്പർവെയർ .
സാധാരണയായി ഇതിനെ കൽഭരണി എന്ന് വിശേഷിപ്പിക്കപ്പെടുന്നു.
മിനുസപ്പെടുത്താത്ത മൺപാത്രത്തിൻറെ പരുക്കൻ പ്രതലമാണ് ഇതിന് കാണപ്പെടുന്നത്.
വിവിധ നിറങ്ങളിൽ ജാസ്പർവെയർ നിർമ്മിക്കുന്നുണ്ടെങ്കിലും വെഡ്ജ്വുഡ് ബ്ലൂ എന്ന പേരിൽ അറിയപ്പെടുന്ന ഇളം നീല നിറമാണ് ഏറ്റവും സാധാരണമായി കാണപ്പെടുന്നത്.
വിപരീത നിറങ്ങളിൽ മുഴച്ചുനില്ക്കുന്നതരം അലങ്കാരപ്പണികൾ (സാധാരണയായി വെള്ളയിലും മറ്റു നിറങ്ങളിലും) ജാസ്പർവെയറിന്റെ സവിശേഷതയാണ്, ഇതൊരു കാമിയോ പ്രതീതി നല്കുന്നു.
പാത്രത്തിനുചുറ്റും വള്ളിപടർപ്പുകളുടെ അലങ്കാരചിത്രങ്ങൾ മോൾഡിംഗിലൂടെ നിർമ്മിച്ചെടുക്കുന്നു.
നിരവധി വർഷത്തെ പരീക്ഷണങ്ങൾക്ക് ശേഷം, വെഡ്ജ്വുഡ് 1770 കളുടെ അവസാനത്തിൽ ജാസ്പർവെയർ വിൽക്കാൻ തുടങ്ങി.
ആദ്യം ചെറിയ വസ്തുക്കളായിരുന്നെങ്കിലും 1780 മുതൽ വലിയ പാത്രങ്ങൾ വരെയായി.
ഇത് വളരെ പ്രചാരത്തിലായിരുന്നതിനാൽ കുറച്ച് വർഷങ്ങൾക്ക് ശേഷം മറ്റ് പല കുശവൻമാരും അവരുടെ സ്വന്തം പതിപ്പുകൾ ആവിഷ്കരിച്ചു.
വെഡ്ജ്‌വുഡ് 21-ാം നൂറ്റാണ്ടിലും നിർമ്മാണം തുടർന്നു.
അലങ്കാരം തുടക്കത്തിൽ ഫാഷനബിൾ നിയോക്ലാസിക്കൽ ശൈലിയിലായിരുന്നു.
തുടർന്നുള്ള നൂറ്റാണ്ടുകളിൽ പലപ്പോഴും ഈ ശൈലി ഉപയോഗിച്ചിരുന്നുവെങ്കിലും മറ്റ് ശൈലികൾക്ക് അനുയോജ്യമായ രീതിയിലും ജാസ്പർവെയർ നിർമ്മിക്കാൻ തുടങ്ങി.
Black jasper copy of the Portland Vase by Wedgwood.
ഡിസൈനുകൾക്കായി സ്റ്റാഫോർഡ്ഷയർ മൺപാത്രങ്ങളുടെ സാധാരണ ലോകത്തിന് പുറത്തുള്ള പ്രമുഖ കലാകാരന്മാരിലേക്ക് വെഡ്ജ്‌വുഡ് തിരിഞ്ഞു.
അക്കാലത്തെ പ്രമുഖ വ്യക്തികളുടെ ഉയർന്ന നിലവാരമുള്ള പേപ്പർ കട്ട് സിലൗട്ടുകളുടെ ഫാഷനുമായി പൊരുത്തപ്പെടുന്ന ഛായാചിത്രങ്ങളുൾപ്പെടുത്തി നിർമ്മിച്ചവ വളരെ ജനപ്രിയമായിരുന്നു.
എന്നാൽ അവ സാധാരണയായി ടേബിൾവെയർ അല്ലെങ്കിൽ ടീവെയർ മാത്രമായിരുന്നില്ല.
ത്രിമാന രൂപങ്ങൾ സാധാരണയായി ഒരു വലിയ പാത്രത്തിന്റെ ഒരുഭാഗം മാത്രമായിരുന്നു.
സാധാരണയായി വെളുത്ത നിറത്തിൽ ടീവെയറുകളുടെ അകവശവും തിളങ്ങുന്ന വിധത്തിൽ നിർമ്മിച്ചിരുന്നു.
ഒറിജിനൽ ഫോർമുലേഷനിൽ കളിമണ്ണും മറ്റ് ചേരുവകളും ചേർത്ത് ചായം ചേർത്ത് നിറം നൽകുന്ന (പലപ്പോഴും "സ്റ്റെയിൻ" എന്ന് വിവരിക്കുന്നു); പ്രതലം ചൂളയിലിടാൻ പറ്റാത്തതിനാൽ ചായം പൂശിയ ഭാഗം സ്ലിപ്പ് കൊണ്ട് മൂടിയിരുന്നു.
അതിനാൽ ഉപരിതലത്തിനടുത്തുള്ള പ്രതലത്തിന് മാത്രമേ നിറം ലഭിക്കൂ.
ഈ തരങ്ങളെ യഥാക്രമം "സോളിഡ്", "ഡിപ്ഡ്" (അല്ലെങ്കിൽ "ജാസ്പർ ഡിപ്") എന്ന് വിളിക്കുന്നു.
ചായം പൂശാത്ത പ്രതലത്തിന് വെളുത്തനിറവും ചൂളയിലിടുമ്പോൾ ചിലപ്പോൾ മഞ്ഞകലർന്ന നിറവുമാകുന്നു.
വെളുത്തതായിരിക്കേണ്ട ഭാഗങ്ങളിൽ കോബാൾട്ട് ചേർത്തു.
ജാസ്പർവെയർ ഘടനയും നിറങ്ങളും Relatively unusual teacup in blue and yellow
മാർക്കറ്റിംഗ് കാരണങ്ങളാൽ ജാസ്പറിന്റെ പേര് മിനറൽ ജാസ്പർ എന്നു നൽകിയിരിക്കുന്നു.
കൃത്യമായ വെഡ്ജ്‌വുഡ് ഫോർമുല രഹസ്യമായി തുടരുന്നു.
പക്ഷേ ബേരിയം സൾഫേറ്റ് ഒരു പ്രധാന ഘടകമാണ് എന്ന് വിശകലനങ്ങൾ സൂചിപ്പിക്കുന്നു.
വെഡ്‌ജ്‌വുഡ് ഒരു പതിറ്റാണ്ട് മുമ്പ് ബ്ലാക്ക് ബസാൾട്ട് എന്ന വ്യത്യസ്ത തരം കല്ലുപാത്രങ്ങൾ അവതരിപ്പിച്ചിരുന്നു.
കുറച്ചു കാലമായി അദ്ദേഹം ഒരു വെള്ളക്കല്ലിൽ ഗവേഷണം നടത്തിയിരുന്നു.
1773-74 ഓടെ "വാക്സൻ വൈറ്റ് ജാസ്പർ" എന്നൊരു പ്രതലം സൃഷ്ടിച്ചു.
ഇത് ചൂളയിൽ പരാജയപ്പെട്ടു.
അവസാന ജാസ്പർവെയർ പോലെ ആകർഷകമായിരുന്നില്ല, വളരെ കുറച്ച് മാത്രമേ വില്ക്കാൻ കഴിഞ്ഞുള്ളൂ.
ജാസ്പർവെയറിന്റെ നിർമ്മാണത്തിൽ വ്യത്യാസമുണ്ട്.
പക്ഷേ പത്തൊൻപതാം നൂറ്റാണ്ടിലെ ഒരു വിശകലനം അനുസരിച്ച് ഏകദേശം: 57% ബേരിയം സൾഫേറ്റ്, 29% ബോൾ കളിമണ്ണ്, 10% ഫ്ലിന്റ്, 4% ബേരിയം കാർബണേറ്റ് എന്നിവ ഇതിൽ കാണപ്പെടുന്നു.
ബേരിയം സൾഫേറ്റ് ("കാവ്ക്" അല്ലെങ്കിൽ "ഹെവി-സ്പാർ") ഒരു ഫ്ലക്സിംഗ് ഏജന്റായിരുന്നു.
അടുത്തുള്ള ഡെർബിഷയറിലെ ലെഡ് മൈനിംഗിന്റെ ഉപോൽപ്പന്നമായി ഇത് ലഭിക്കുന്നു.
ചൂളയിലിട്ട പ്രതലം സ്വാഭാവികമായും വെളുത്തതാണ്.
പക്ഷേ സാധാരണയായി ഇവയെ മെറ്റാലിക് ഓക്സൈഡ് നിറങ്ങളാൽ വർണ്ണമാക്കുന്നു.
ഇളം നീല, കടും നീല, ലിലാക്ക്, മുനി പച്ച എന്നിവയാണ് ഇതിന്റെ ഏറ്റവും സാധാരണമായ ഇരുണ്ടനിറങ്ങൾ (വെഡ്ജ്‌വുഡ് "കടൽ-പച്ച" എന്ന് വിവരിക്കുന്നു).
കൂടാതെ കറുപ്പ്, മഞ്ഞ എന്നിവയും ഉപയോഗിക്കുന്നു.
ക്രോമിയം ഓക്സൈഡ് മൂലമുള്ള പച്ചനിറം, കോബാൾട്ട് ഓക്സൈഡിൽ നിന്ന് നീല നിറം, മാംഗനീസ് ഓക്സൈഡിൽ നിന്ന് ലൈലാക്ക് നിറം, ആന്റിമണിയിൽ നിന്ന് മഞ്ഞനിറവും , ഇരുമ്പ് ഓക്സൈഡിൽ നിന്ന് കറുപ്പ് നിറവും ലഭിക്കുന്നു.
മറ്റ് നിറങ്ങളിലും ചിലപ്പോൾ കാണപ്പെടുന്നു.
വെള്ള നിറം പ്രധാന പ്രതലനിറമായി ഉപയോഗിക്കുന്നു.
മറ്റ് നിറങ്ങളിൽ ഉപരിതലത്തിൽ സ്വൽപം പൊന്തിനിൽക്കുന്ന കൊത്തു പണികളും ചെയ്യുന്നു.
മഞ്ഞ അപൂർവമാണ്.
കുറച്ച് ചിത്രങ്ങൾ കൂടുതലും വലിയ പാത്രങ്ങൾ പോലുള്ളവയിൽ നിരവധി നിറങ്ങൾ ഒരുമിച്ച് ചേർത്ത് ഉപയോഗിക്കുന്നു.
ചില ചിത്രങ്ങൾ ജാസ്പർവെയറിലും മറ്റ് തരങ്ങളിലും ഒരുപോലെ ചേർക്കുന്നു.
ആദ്യകാല ജാസ്പർ ഉടനീളം നിറംപിടിപ്പിച്ചിരുന്നു.
അത് "സോളിഡ്" എന്നറിയപ്പെടുന്നു.
എന്നാൽ വളരെ മുമ്പുതന്നെ മിക്ക ഇനങ്ങളും ഉപരിതലത്തിൽ മാത്രം നിറമുള്ളവയായിരുന്നു.
ഇവയെ "മുക്കൽ" അല്ലെങ്കിൽ "മുക്കു" എന്ന് വിളിച്ചിരുന്നു.
മുക്കൽ ആദ്യമായി ഉപയോഗിച്ചത് 1777-ൽ ആയിരുന്നു.
വെഡ്ജ്‌വുഡ് എഴുതി, "കോബാൾട്ട് @ 36s. per lb ഇത് മുഴുവൻ മൈതാനത്തിന്റെയും കളിമണ്ണുമായി കലർത്താൻ വളരെ പ്രിയപ്പെട്ടതാണ്." 1829 ആയപ്പോഴേക്കും ജാസ്പറിന്റെ ഉത്പാദനം ഫലത്തിൽ നിലച്ചിരുന്നു.
എന്നാൽ 1844-ൽ മുക്കിയ സാധനങ്ങൾ നിർമ്മിക്കുന്നത് പുനരാരംഭിച്ചു.
സോളിഡ് ജാസ്പർ 1860 വരെ വീണ്ടും നിർമ്മിച്ചിട്ടില്ല.
ആദ്യകാലത്ത് കടും ഇളം നീലയിൽ നിന്ന് നിർമ്മിച്ച പ്രതലം മുക്കി ഇരുണ്ട നീല ജാസ്പർ നിർമ്മിച്ചിരുന്നു.
ആദ്യകാലത്ത് മികച്ച ചിത്രങ്ങൾ മുഴച്ചുകാണുന്ന രീതിയിൽ കല്ലിൽ കൊത്തി ഇവ വിലകുറച്ചു വിറ്റിരുന്നു.
വെഡ്‌ജ്‌വുഡ് നിറങ്ങൾ Sir Joseph Banks and Lady Banks, portrait miniature by John Flaxman Jr, 1780-1785, solid lilac jasper with white relief.
Mid-19th century sage-green bottle vase.
Dark blue teapot, 1840s Yellow vase, c. 1820 White ground with sage-green reliefs, 1810-1820 "Red" jasperware beaker, c. 1780, in "White Chinese Flowers" pattern.
White ground, lilac and green reliefs, c. 1825 Trial pieces,  with numbers keyed to Wedgwood's Experiment Book, 1773-1776 വെഡ്‌ജ്‌വുഡ് ഡിസൈനുകൾ Silenus and Boys , after Francois Duquesnoy , c. 1778, solid pale blue jasper plaque.
ജാസ്പർവെയറിനായി ഉപയോഗിക്കുന്ന ആർട്ടിസ്റ്റുകളെ എല്ലായ്പ്പോഴും തിരിച്ചറിയാൻ കഴിയില്ല, കാരണം അവർ രൂപകൽപ്പന ചെയ്ത ഭാഗങ്ങളിൽ പേര് നൽകിയിട്ടില്ല.
ഫ്ളാക്സ്മാൻമാരായി അച്ഛനും മകനും ആയ ജോർജ്ജ് സ്റ്റബ്സ്, വില്യം വുഡ് എന്നിവരെ വെഡ്ജ്വുഡ് നിയോഗിച്ചു.
വില്യം ഹാക്ക്വുഡ് അദ്ദേഹത്തിന്റെ മുഖ്യ ഇൻ-ഹൗസ് മോഡലറായിരുന്നു.
ചിലപ്പോഴൊക്കെ പ്രഥമ ചിത്രങ്ങൾ നൽകിയിരുന്നു.
പ്രഭുക്കന്മാരുടെയും കലാഭിരുചിയുളളവർ ലേഡി ടെമ്പിൾട്ടൺ , ലേഡി ഡയാന ബ്യൂക്ലർക്ക് എന്നിവരെപ്പോലെയുള്ള സെലിബ്രിറ്റികളുടെ ചിത്രങ്ങൾ ഉപയോഗിക്കുന്നത് വിൽപ്പനയെ നന്നായി സഹായിച്ചു എന്നതിൽ സംശയമില്ല.
നിരവധി യഥാർത്ഥ ഡിസൈനുകൾക്കൊപ്പം വിവിധ മാധ്യമങ്ങളിലെ പുരാതന, ആധുനിക ചിത്രങ്ങളും പകർത്തി.
1775 മുതൽ വെഡ്ജ്‌വുഡിന് ഡിസൈനുകൾ നൽകാൻ തുടങ്ങിയ നിയോക്ലാസിക്കൽ ശിൽപിയും ഡിസൈനറുമായ ജോൺ ഫ്ലാക്സ്മാൻ ജൂനിയറുമായി ജാസ്പർവെയർ പ്രത്യേകിച്ചും ബന്ധപ്പെട്ടിരിക്കുന്നു.
വെഡ്‌ജ്‌വുഡിനായി രൂപകൽപ്പന ചെയ്യുമ്പോൾ ഫ്ളാക്സ്മാൻ കൂടുതലും മെഴുക് ജോലി ചെയ്തിരുന്നു.
ഡിസൈനുകൾ‌ പിന്നീട് കാസ്റ്റുചെയ്‌തു.
അവയിൽ ചിലത് ഇപ്പോഴും നിർമ്മാണത്തിലാണ്.
സർ വില്യം ഹാമിൽട്ടന്റെ പുരാതന ഗ്രീക്ക് പാത്രങ്ങളുടെ ശേഖരം ഫ്ലാക്സ്മാന്റെ സൃഷ്ടികളിൽ ഒരു പ്രധാന സ്വാധീനമായിരുന്നു.
1766 മുതൽ പ്രസിദ്ധീകരിച്ച ഡി ഹാൻകാർവില്ലെയുടെ കൊത്തുപണികളിൽ നിന്നാണ് ഈ പാത്രങ്ങൾ ആദ്യമായി ഇംഗ്ലണ്ടിൽ അറിയപ്പെടുന്നത്.
ഫ്ളാക്സ്മാൻ, വെഡ്ജ്‌വുഡ് എന്നിവയ്ക്ക് പ്രചോദനം ലഭിച്ചത് പുരാതന സെറാമിക്സിൽ നിന്ന് മാത്രമല്ല.
കാമിയോ ഗ്ലാസിൽ നിന്നും പ്രത്യേകിച്ച് 1784-ൽ സർ വില്യം ഹാമിൽട്ടൺ ഇംഗ്ലണ്ടിലേക്ക് കൊണ്ടുവന്ന പോർട്ട് ലാൻഡ് വേസിൽ നിന്നുമാണ്.
പോർട്ട് ലാൻഡിന്റെ മൂന്നാമത്തെ ഡ്യൂക്ക് 1786 മുതൽ വെഡ്ജ്‌വുഡിന് വാസ് നൽകി.
ആ വർഷം ലണ്ടനിൽ തനിപ്പകർപ്പ് പ്രദർശിപ്പിച്ചിരുന്നു, പ്രാഥമിക പ്രദർശനം 1,900 ടിക്കറ്റുകളായി പരിമിതപ്പെടുത്തി, അവ ഉടൻ വിറ്റുപോയി.
1845-ൽ ബ്രിട്ടീഷ് മ്യൂസിയത്തിൽ വാസ് തകർത്തപ്പോൾ വെഡ്ജ്‌വുഡിന്റെ ശ്രദ്ധാപൂർവ്വം സൂക്ഷിച്ചിരുന്ന പകർപ്പുകൾ വളരെ ഉപയോഗപ്രദമായിരുന്നു.
തുടർന്ന് പുനഃസ്ഥാപിച്ച ജോൺ ഡബിൾഡേ ഇത് പുനർനിർമ്മിച്ചു.
യഥാർത്ഥ പതിപ്പ് 50 പകർപ്പുകളായിരുന്നു.
1838-ൽ മറ്റൊരു പതിപ്പ് മൂശയിൽ ലോഹമൊഴിച്ചുണ്ടാക്കി പശ്ചാത്തലം വരച്ചു.
Wedgwood jardiniere , 1780 Horse Frightened by a Lion , plaque, 10 x 16 inches, 1780, after George Stubbs Quiver vase, modelling attributed to William Hackwood , 1785-1790, solid pale blue jasper, dark blue dip.
Belt clasp designed by Lady Templeton and Miss Crew for Josiah Wedgwood's factory.
Jasperware, steel, tin.
The Walters Art Museum തീയതി അടയാളപ്പെടുത്തലുകൾ പ്രമാണം:GreenJasper.
JPG An American version of jasperware produced c. 1846, depicting Native Americans in a neoclassical style
നിയമങ്ങളിൽ അപവാദങ്ങളുണ്ടെങ്കിലും വെഡ്ജ്‌വുഡ് ജാസ്പർ‌വെയറിനെ പലപ്പോഴും പോട്ടറുടെ അടയാളങ്ങളുടെ ശൈലി ഉപയോഗിച്ച് തീയതി നിർണ്ണയിക്കാൻ കഴിയും: 1860 ന് മുമ്പ് : വെഡ്ജ്‌വുഡ് എന്നടയാളപ്പെടുത്തിയിരിക്കുന്നു.
സാധാരണയായി മറ്റ് പോട്ടർ അടയാളങ്ങളും ഒരൊറ്റ അക്ഷരവും കൊണ്ട് സൂചിപ്പിക്കുന്നു.
1860 മുതൽ 1929 വരെ : മൂന്ന് അക്ഷരങ്ങൾ അടയാളം, മാസം, കുശവൻ, വർഷം എന്നിവയെ പ്രതിനിധീകരിക്കുന്നു.
1860-ന് "O" എന്ന അക്ഷരവും 1861 ന് "P" എന്ന അക്ഷരവും ഉപയോഗിച്ച് "മധ്യ" അക്ഷരമാല ആരംഭിക്കുന്നു, "Z" ന് ശേഷം "A" ലേക്ക് മടങ്ങുന്നു.
ചില അക്ഷരങ്ങൾക്ക് സാധ്യമായ രണ്ട് വർഷ തീയതികളുണ്ട്.
നിർഭാഗ്യവശാൽ ഈ തീയതി കോഡുകൾ ജാസ്പർവെയർ പീസുകളിൽ വളരെ വിരളമായി ഉപയോഗിച്ചു.
ഈ കാലയളവിൽ ഒരൊറ്റ അക്ഷരം കൂടുതലായി കാണപ്പെടുന്നു, പക്ഷേ ഇത് കേവലം ഒരു കുശവന്റെ അടയാളം മാത്രമാണ്, കൂടാതെ വസ്തുവിനെ ഡേറ്റിംഗ് ചെയ്യുന്നതിന്റെ അനന്തരഫലവുമില്ല 1891–1908 : "വെഡ്ജ്‌വുഡ്", "ഇംഗ്ലണ്ട്", എന്നീ അടയാളങ്ങൾ കൊണ്ട് വേർതിരിച്ചിരിക്കുന്നു.
1908–1969 : വെഡ്ജ്‌വുഡ്", "മെയ്ഡ് ഇൻ ഇംഗ്ലണ്ട്", അല്ലെങ്കിൽ തിംബിൾസ് പോലുള്ള ചെറിയ വസ്തുക്കളിൽ "വെഡ്ജ്‌വുഡ് ഇംഗ്ലണ്ട്" എന്നടയാളപ്പെടുത്തിയിരിക്കുന്നു. 1929 ന് ശേഷം "വെഡ്ജ്‌വുഡ്" എന്ന വാക്കിന്റെ ടൈപ്പ്ഫേസ് സാൻസ് സെരിഫ് ആയി മാറ്റിയിരിക്കുന്നു. 1970–present : സിംഗിൾ സ്റ്റാമ്പായി "വെഡ്ജ്‌വുഡ് മെയ്ഡ് ഇൻ ഇംഗ്ലണ്ട്" എന്നടയാളപ്പെടുത്തിയിരിക്കുന്നു.
മറ്റ് ജാസ്പർവെയർ
ജാസ്പർവെയർ ഇംഗ്ലണ്ടിലും മറ്റിടങ്ങളിലും വ്യാപകമായി പകർപ്പുകളുണ്ടാക്കി.
പ്രത്യേകിച്ച് സ്റ്റാഫോർഡ്ഷയർ മൺപാത്ര നിർമ്മാതാക്കൾ മാഡ്രിഡിലെ റിയൽ ഫാബ്രിക്ക ഡെൽ ബ്യൂൺ റെറ്റിറോ ബിസ്‌ക്കറ്റ് പോർസലെയ്‌നിൽ ജാസ്പർവെയർ പ്രതീതിയിൽ നിർമ്മിച്ചു.
പതിനെട്ടാം നൂറ്റാണ്ടിന്റെ അവസാനത്തിൽ അവർ എസ്‌കോറിയലിലെ കാസിറ്റ ഡെൽ പ്രിൻസിപ്പിൽ ഒരു "പോർസലൈൻ റൂമിനായി" ജാസ്പർവെയർ ഫലകങ്ങൾ ഉണ്ടാക്കി.
പത്തൊൻപതാം നൂറ്റാണ്ടിന്റെ അവസാനത്തിൽ, ജർമ്മനിയിലെ സാർ, മെറ്റ്‌ലാച്ചിലെ വില്ലെറോയ് ബോച്ചിൽ ജോലി ചെയ്യുന്നതിനിടെ ജീൻ ബാപ്റ്റിസ്റ്റ് സ്റ്റാൾ സ്വന്തം ശൈലിയിലും സാങ്കേതികതകളിലും വികസിപ്പിച്ചെടുത്തു.
ഇത്തരത്തിലുള്ള ജാസ്പർവെയറുകൾക്ക് ഫനോലിത്ത് എന്ന പേര് നൽകി.
നിറമുള്ള പശ്ചാത്തലത്തിൽ വെളുത്ത പോർസലൈൻ അർദ്ധസുതാര്യമാക്കിയതിന് അദ്ദേഹത്തിന്റെ സൃഷ്ടികളെ പ്രശംസിക്കുന്നു.
പരിഷ്കരിച്ച മോഡലിംഗിനും അതിന്റെ രൂപങ്ങളുടെ ഊർജ്ജസ്വലതയ്ക്കും സ്റ്റാളിന്റെ സൃഷ്ടി അറിയപ്പെടുന്നു.
അങ്ങനെ അദ്ദേഹം ജാസ്പർവെയറിന്റെയും പേറ്റ്-സർ-പേറ്റിന്റെയും ഗുണങ്ങൾ സംയോജിപ്പിച്ചു.
പാരീസിൽ നടന്ന ലോക മേള 1900 ലെ ഒരു നിലപാടാണ് അദ്ദേഹത്തിന്റെ സൃഷ്ടികളുടെ ആദ്യത്തെ പൊതു അവതരണം, അതിൽ അദ്ദേഹത്തിന് ഒരു സ്വർണ്ണ മെഡൽ ലഭിച്ചു.
ഈ ഇവന്റിനായി, 220 സെന്റിമീറ്റർ x 60 സെന്റിമീറ്റർ അളവുകളുള്ള രണ്ട് കൂറ്റൻ മതിൽ പ്ലേറ്റുകൾ സൃഷ്ടിച്ചു.
Lilac, white and green cachepot with saucer, 1785–1790, William Adams Sons , Staffordshire Attendee at a symposium , in biscuit porcelain partly in Wedgwood blue, Real Fabrica del Buen Retiro , 1784-1803 Jean-Baptiste Stahl phanolith plaque.
അവലംബം ഉറവിടങ്ങൾ Godden, Geoffrey, English China , 1985, Barrie Jenkins, ISBN 0091583004 Savage, George, Pottery Through the Ages , Penguin, 1959 Wood, Frank L., The World of British Stoneware: Its History, Manufacture and Wares , 2014, Troubador Publishing Ltd, ISBN 178306367X , 9781783063673 കൂടുതൽ വായനയ്ക്ക് Reilly, Robin, Wedgwood Jasper , 1994, Thames Hudson Ltd, ISBN 0500016240 , ISBN 978-0500016244 പുറം കണ്ണികൾ Jasperware എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Wedgwood buttons, made 1785-1800, from the Victoria Albert Museum jewellery collection .
ജാസ്മിൻ നെല്ല് ഇംഗ്ലീഷ് വിലാസം https://ml.wikipedia.org/wiki/Jasmine_rice Close-up of grains of uncooked white jasmine rice
വലിപ്പമേറിയതും ഹൃദ്യസുഗന്ധവുമുള്ള ഒരു ഇനം നെല്ല് ആണ് ജാസ്മിൻ നെല്ല്' ( Thai : ข้าวหอมมะลิ ; rtgs : Khao hom mali ; Thai pronunciation: [kʰâːw hɔ̌ːm malíʔ ] ; ചൈനീസ് : 泰国香米 ; Tàiguó xiāngmǐ ( വാസനയുള്ള നെല്ല്' എന്നും അറിയപ്പെടുന്നു) ഇതിൻറെ സുഗന്ധം ജാസ്മിൻ ( ബിരിയാണിക്കൈത ) പോപ്കോൺ എന്നിവയെ അനുസ്‌മരിപ്പിക്കുന്നതാണ്.
ഇവയും കാണുക Ambemohar Basmati rice Glutinous rice List of rice varieties Oryza sativa Wehani rice അവലംബം
ജാസി ഇംഗ്ലീഷ് വിലാസം https://ml.wikipedia.org/wiki/Hercules_(Constellation)
ഉത്തരാർദ്ധഖഗോളത്തിലെ ഒരു നക്ഷത്രരാശിയാണ് ജാസി (Hercules).
ഏറ്റവും വലിയ നക്ഷത്രരാശികളിലൊന്നായ ഇതിനെ സാമാന്യം എളുപ്പത്തിൽ തിരിച്ചറിയാൻ സാധിക്കും.
രണ്ടാം നൂറ്റാണ്ടിലെ ജ്യോതിശാസ്ത്രജ്ഞനായ ടോളമി പട്ടികപ്പെടുത്തിയ 48 രാശികളിലും 88 ആധുനിക നക്ഷത്രരാശികളിലും ഇതുൾപ്പെട്ടിട്ടുണ്ട്.
ആധുനിക നക്ഷത്രരാശികളിൽ അഞ്ചാമത്തെ വലിയ നക്ഷത്രസമൂഹമാണിത്.
ജാസിയുടെ വടക്കു ഭാഗത്ത് വ്യാളം നക്ഷത്രരാശിയും കിഴക്കു ഭാഗത്ത് അവ്വപുരുഷൻ , കിരീടമണ്ഡലം , സർപ്പമണ്ഡലം എന്നിവയും തെക്ക് സർപ്പധരനും തെക്കുപടിഞ്ഞാറ് ഗരുഡനും പടിഞ്ഞാറ് ശരം , ജംബുകനും , അയംഗിതി എന്നിവയും അതിരുകളിടുന്നു.
1225.1 ചതുരശ്ര ഡിഗ്രി ആകാശഭാഗം ഉൾക്കൊള്ളുന്ന ഇത് വലിപ്പം കൊണ്ട് 88 നക്ഷത്രസമൂഹങ്ങളിൽ അഞ്ചാം സ്ഥാനത്താണുള്ളത്.
1922-ൽ അന്താരാഷ്ട്ര ജ്യോതിശാസ്ത്ര സംഘടന "Her" എന്ന ചുരുക്കപ്പേര് അംഗീകരിച്ചു.
1930-ൽ യൂജീൻ ജോസഫ് ഡെൽപോർട്ട് 32 ഭാഗങ്ങളുള്ള ബഹുഭുജരൂപത്തിൽ ഔദ്യോഗികമായ അതിരുകൾ നിർവചിച്ചു.
ഖഗോളരേഖാംശം 16മ.
00മി.
26.64സെ.
, 18മ.
57മി.
49.50സെ.
എന്നിവക്ക് ഇടയിലും അവനമനം +3.67°ക്കും +51.32°ക്കും ഇടയിലുമാണ് ജാസിയുടെ സ്ഥാനം.
ഒന്നും രണ്ടും കാന്തിമാനമുള്ള നക്ഷത്രങ്ങളൊന്നും തന്നെ ജാസിയിലില്ല.
എന്നാൽ കാന്തിമാനം 4-ന് മുകളിലുള്ള നിരവധി നക്ഷത്രങ്ങൾ ഇതിലുണ്ട്.
റസൽഗെത്തി എന്ന് വിളിക്കുന്ന ആൽഫ ഹെർക്കുലിസ് ഒരു ട്രിപ്പിൾ നക്ഷത്രസംവിധാനമാണ്.
ഭൂമിയിൽ നിന്ന് 359 പ്രകാശവർഷം അകലെയാണ് ഇതുള്ളത്.
ഇതൊരു ക്രമരഹിത ചരനക്ഷത്രമാണ് .
ഇതിന്റെ കുറഞ്ഞ കാന്തിമാനം 4ഉം കൂടിയ കാന്തിമാനം 3ഉം ആണ്.
ഇതിന് ഏകദേശം 400 സൗരവ്യാസം വലിപ്പമുണ്ട്.
3600 വർഷം കൂടുമ്പോൾ പ്രധാന നക്ഷത്രത്തെ പരിക്രമണം ചെയ്യുന്ന സ്പെക്ട്രോസ്കോപ്പിക് ബൈനറിയാണ് രണ്ടാമത്തെ നക്ഷത്രം.
ഇതിന്റെ കാന്തിമാനം 5.6 ആണ്.
കോർനെഫോറോസ് എന്നും അറിയപ്പെടുന്ന ബീറ്റ ഹെർക്കുലിസ് ആണ് ഹെർക്കുലീസിലെ ഏറ്റവും തിളക്കമുള്ള നക്ഷത്രം.
ഭൂമിയിൽ നിന്ന് 148 പ്രകാശവർഷം അകലെയുള്ള മഞ്ഞ ഭീമൻ നക്ഷത്രമാണിത്.
ചെറിയ അമച്വർ ദൂരദർശിനികൾ കൊണ്ട് വേർതിരിച്ചറിയാൻ കഴിയുന്ന ഇരട്ട നക്ഷത്രമാണ് ഡെൽറ്റ ഹെർക്കുലിസ്.
ഭൂമിയിൽ നിന്ന് 78 പ്രകാശവർഷം അകലെയുള്ള പ്രധാന നക്ഷത്രത്തിന്റെ കാന്തിമാനം 3.1 ആണ്.
രണ്ടാമത്തെ നക്ഷത്രത്തിന്റെ കാന്തിമാനം 8.2 ആണ്.
ഗാമ ഹെർക്കുലീസും ഒരു ഇരട്ടനക്ഷത്രമാണ്.
ഭൂമിയിൽ നിന്ന് 195 പ്രകാശവർഷം അകലെയുള്ളതും 3.8 കാന്തിമാനമുള്ളതുമായ ഒരു വെള്ളഭീമനാണ് പ്രാഥമികനക്ഷത്രം.
രണ്ടാമത്തെ നക്ഷത്രത്തിന്റെ കാന്തിമാനം 10 ആണ്.
സീറ്റ ഹെർക്കുലീസ് ഒരു ദ്വന്ദനക്ഷത്രമാണ്.
ഭൂമിയിൽ നിന്ന് 35 പ്രകാശവർഷം അകലെയുള്ള ഇതിന്റെ പരിക്രമണകാലം 34.5 വർഷമാണ്.
പ്രാഥമികനക്ഷത്രത്തിന്റെ കാന്തിമാനം 2.9ഉം ദ്വിതീയനക്ഷത്രത്തിന്റെ കാന്തിമാനം 5.7ഉം ആണ്.
ചെറിയ അമച്വർ ദൂരദർശിനി ഉപയോഗിച്ച് വേർതിരിച്ചറിയാവുന്ന ഇരട്ട നക്ഷത്രമാണ് കാപ്പ ഹെർക്കുലിസ്.
ഭൂമിയിൽ നിന്ന് 388 പ്രകാശവർഷം അകലെയുള്ള ഒരു മഞ്ഞ ഭീമനാണ് പ്രാഥമിക നക്ഷത്രം.
ഇതിന്റെ കാന്തിമാനം 5.0 ആണ്.
ഭൂമിയിൽ നിന്ന് 470 പ്രകാശവർഷം അകലെയുള്ള ഒരു ഓറഞ്ച് ഭീമനാണ് ദ്വിതീയ നക്ഷത്രം.
ഇതിന്റെ കാന്തിമാനം 6.3 ആണ്.
ഭൂമിയിൽ നിന്ന് 402 പ്രകാശവർഷം അകലെയുള്ള ഒരു ദ്വന്ദ്വനക്ഷത്രമാണ് റോ ഹെർക്കുലിസ്.
ഇതിനെയും ചെറിയ അമച്വർ ദൂരദർശിനികൾ ഉപയോഗിച്ച് കാണാം.
രണ്ടും നീല-പച്ച ഭീമൻ നക്ഷത്രങ്ങളാണ്.
പ്രാഥമിക നക്ഷത്രത്തിന്റെ കാന്തിമാനം 4.5ഉം രണ്ടാമത്തേതിന്റേത് 5.5ഉം ആണ്.
ഭൂമിയിൽ നിന്ന് 470 പ്രകാശവർഷം അകലെയുള്ള ഒരു ദ്വന്ദവനക്ഷത്രമാണ് 95 ഹെർക്കുലിസ്.
4.9 കാന്തിമാനമുള്ള ഒരു വെള്ളി ഭീമനാണ് പ്രധാന നക്ഷത്രം.
രണ്ടാമത്തേത് 5.2 കാന്തിമാനമുള്ള ഒരു വയസ്സൻ ചുവപ്പ് ഭീമൻ നക്ഷത്രമാണ്.
HD164669 നക്ഷത്രം ദൃശ്യ ഇരട്ടയാണ്.
100 ഹെർക്കുലിസ് ചെറിയ അമച്വർ ദൂരദർശിനികളിൽ പോലും എളുപ്പത്തിൽ വേർതിരിച്ചു കാണാനാവുന്ന ഒരു ഇരട്ട നക്ഷത്രമാണ്.
രണ്ടും കാന്തിമാനം 5.8 ഉള്ള നീല കലർന്ന വെള്ഴ നക്ഷത്രങ്ങളാണ്.
അവ ഭൂമിയിൽ നിന്ന് യഥാക്രമം 165, 230 പ്രകാശവർഷങ്ങൾ അകലെയാണ്.
30 ഹെർക്കുലിസ് എന്ന ചുവപ്പുഭീമൻ 3 മാസം കൊണ്ട് കാന്തിമാനം മാറുന്ന ഒരു ചരനക്ഷത്രമാണ്.
ഭൂമിയിൽ നിന്ന് 361 പ്രകാശവർഷം അകലെയുള്ള അതിന്റെ ഏറ്റവും കുറഞ്ഞ കാന്തിമാനം 6.3ഉം കൂടിയ കാന്തിമാനം 4.3ഉം ആണ്.